02010402507030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1040 


25 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Κ.Υ.Α. 23908/1.2.1991 "Καθορισμός 
προδιαγραφών ανέγερσης για την δημιουργία Συ- 
νεδριακών Κέντρων για την υπαγωγή τους στο κα¬ 
θεστώς κινήτρων του Ν. 1892/1990". 1 

Απαιτούμενα δικαιολογητικά για την έκδοση αποφά¬ 


σεων απαλλαγών, αναγνώρισης χρόνου υπηρεσίας 
γιατρών Ε.Σ.Υ. ως χρόνου εκπλήρωσης της υπηρε¬ 
σίας υπαίθρου και βεβαιώσεων εκπλήρωσης και 

απαλλαγής της υποχρέωσης του Ν.Δ. 67/68. 2 

Τροποποίηση της ΔΥΙδ/Γ.Π. 53567/17.9.2002 (Φ.Ε.Κ. 

1225/20.9.2002 τ.Β') απόφασης Συγκρότησης Συμ¬ 
βουλίων Αξιολόγησης Διευθυντών Ιατρών Ε.Σ.Υ... 3 

Τροποποίηση της ΔΥΙδ/Γ.Π. 88010/17.9.2002 (Φ.Ε.Κ. 
1226/20.9.2002 τ.Β') απόφασης Συγκρότησης Συμ¬ 
βουλίων Επιλογής Διευθυντών Ιατρών Ε.Σ.Υ. 4 

Εκτέλεση των παρεπομένων ποινών που προβλέπο- 
νται από το άρθρο 41 ΣΤ Ν. 2725/1999, το οποίο 

προστέθηκε με το άρθρο 7 του Ν. 3057/2002. 5 

Τροποποίηση Ο.Ε.Υ. του Νομικού Προσώπου με την 
επωνυμία "Αθλητικός Οργανισμός Δήμου Κορυ¬ 
δαλλού. 6 


ΑΠΟΦΑΣΕΙ Σ 

Αοιθ. Τ/7681 (1) 

Τροποποίηση της Κ.Υ.Α. 23908/1.2.1991 "Καθορισμός 
προδιαγραφών ανέγερσης για την δημιουργία Συνε- 
δριακών Κέντρων για την υπαγωγή τους στο καθεστώς 
κινήτρων του Ν.1892/1990". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2601/1998 (ΦΕΚ81/Α/1993) "Ενι¬ 
σχύσεις Ιδιωτικών Επενδύσεων για την οικονομική και πε¬ 
ριφερειακή ανάπτυξη της χώρας και άλλες διατάξεις" και 
ειδικότερα το άρθρο 14παράγρ. 1 εδάφ. (στ). 


2. Τις διατάξεις του Π.Δ. 313/2001 (ΦΕΚ 211/Α/2001) 
"Μεταφορά αρμοδιοτήτων από τον ΕΟΤ, στο Υπουργείο 
Ανάπτυξης και στις περιφέρειες ... και ρύθμιση των ανα¬ 
γκαίων λεπτομερειών" και ειδικότερα το άρθρο 1. 

3. Τις διατάξεις του Ν. 1558/1985 "Κυβέρνηση και Κυ¬ 
βερνητικά όργανα", όπως τροποποιήθηκε και συμπληρώ¬ 
θηκε με τον Ν. 2081/1992 και τον Ν. 2469/1987. 

4. Τις διατάξεις του Π.Δ. 81/2002 (57/Α/2002) "Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών". 

5. Την 1065956/863/Α0006/2003 (ΦΕΚ 985 Β’) κοινή 
απόφαση του Πρωθυπουργού και του Υπουργού Εθν. Οι¬ 
κονομίας "Καθορισμός Αρμοδιοτήτων του Υφυπουργού 
Εθνικής Οικονομίας Χρήστου Πάχτα. 

6. Τις διατάξεις του Π.Δ. 27/1996 (ΦΕΚ 19/Α/1.2.1996) 
"Συγχώνευση των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου του Υπουργείου 
Ανάπτυξης". 

7. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης "Καθορισμός Αρμοδιοτήτων στους Υφυπουργούς 
Ανάπτυξης Αλέξανδρο Καλαφάτη, Χρήστο Θεοδώρου και 
Δημήτριο Γεωργακόπουλο". 

8. Την 23908/1.2.1991 Κ.Υ.Α. "Καθορισμός προδιαγρα¬ 
φών ανέγερσης για την δημιουργία Συνεδριακών Κέ¬ 
ντρων για την υπαγωγή τους στο καθεστώς κινήτρων του 
Ν. 1892/1990", αποφασίζουμε: 

Άρθρο 1 

Η παράγραφος 3 του άρθρου 1 με τίτλο "ΔΙΑΔΙΚΑΣΙΑ 
ΕΓΚΡΙΣΗΣ ΣΥΝΕΔΡΙΑΚΩΝ ΚΕΝΤΡΩΝ" της ως άνω τροπο¬ 
ποιούμενης Κοινής Υπουργικής Απόφασης τροποποιείται 
συμπληρώνεται ως ακολούθως: 

Μετά το στοιχείο 3.1.2. της παραγράφου αυτής προστί¬ 
θεται στοιχείο 3.1.3. 

"3.1.3. Για τα Σ.Κ. που ανεγείρονται σε εκτάσεις ανή- 
κουσες κατά κυριότητα στον Ε.Ο.Τ. δεν απαιτείται η 
έγκριση σκοπιμότητας της παρούσας παραγράφου". 

Άρθρο 2 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού Προϋπολογισμού. 

Άρθρο 3 

Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΧΡΗΣΤΟΣ ΠΑΧΤΑΣ ΔΗΜ. ΓΕΩΡΓΑΚΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 
-♦- 

Αριθ.ΥΙΟγ/οικ.68072 (2) 

Απαιτούμενα δικαιολογητικά για την έκδοση αποφάσεων 
απαλλαγών, αναγνώρισης χρόνου υπηρεσίας γιατρών 
Ε.Σ.Υ. ως χρόνου εκπλήρωσης της υπηρεσίας υπαί¬ 
θρου και βεβαιώσεων εκπλήρωσης και απαλλαγής της 
υποχρέωσης του Ν.Δ. 67/68. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

1. Τις διατάξεις: 

α) Του Ν.Δ. 67/68, άρθρο 1 
β) Του Ν.Δ. 1319/72, άρθρο 1 
γ) Του Ν. 1076/80, άρθρο 13 

δ) Του Ν. 2071/92 παρ.1 του άρθρου 21, παρ.2του άρ¬ 
θρου 22, παρ.5 του άρθρου 23, παρ. 1,2 και 3 του άρθρου 
24 και του άρθρου 132. 

ε) Του Ν. 2194/94 παρ.1 του άρθρου 9 και άρθρο 12. 
στ) Του Ν. 2256/94, παρ.3 και4του άρθρου 5. 
ζ) Του Ν. 2519/97 παρ.3του άρθρου 26. 
η) Του Ν. 2731/99, παρ.4 του άρθρου 14. 
θ) Του Ν. 2737/99, παρ. 11 του άρθρου 21. 

2. Τις 354/2.4.69 και 356/15.4.75 γνωμοδοτήσεις του 
Ν.Σ.Κ. 

3. Το Φ. 19897/158/21.2.1992 έγγραφο του Τμήματος 
Ιθαγένειας της Δ/νσης Αστ. και Δημ. Κατ/σης του Υπουρ¬ 
γείου Εσωτερικών. 

4. Τις ανάγκες της Υπηρεσίας, αποφασίζουμε: 

1. Καθορίζουμε τα δικαιολογητικά που απαιτούνται για 
την έκδοση αποφάσεων απαλλαγών, αναγνώρισης χρό¬ 
νου υπηρεσίας γιατρών Ε.Σ.Υ. ως χρόνου εκπλήρωσης 
της υπηρεσίας υπαίθρου και βεβαιώσεων εκπλήρωσης 
και απαλλαγής της υποχρέωσης του Ν.Δ. 67/68, ως εξής: 

Α. Απαιτούμενα δικαιολογητικά για τη χορήγηση απαλ¬ 
λαγής από την υποχρέωση υπηρεσίας του Ν.Δ. 67/68 σε 
αλλοδαπούς γιατρούς (μη έχοντες ελληνική καταγωγή): 

1. Αίτηση (έντυπο αίτησης χορηγείται από την υπηρε¬ 
σία). 

2. Επικυρωμένο αντίγραφο πτυχίου για πτυχία του εσω¬ 
τερικού, αντίγραφο ξενόγλωσσου πτυχίου, αντίγραφο 
επικυρωμένης επίσημης μετάφρασηςτου πτυχίου και επι¬ 
κυρωμένο αντίγραφο πράξης αναγνώρισης από το ΔΙ- 
ΚΑΤΣΑ στην περίπτωση που οι ενδιαφερόμενοι έχουν 
πτυχίο ιατρικών Σχολών Παν/μίων χωρών του Εξωτερικού 
εκτός Ε.Ε. 

3. Επικυρωμένο αντίγραφο όλων των σημειωμένων και 
θεωρημένων σελίδων της άδειας παραμονής ή διαμονής 
στην Ελλάδα. 

Το χρονικό διάστημα λήξης της άδειας παραμονής, κα¬ 
τά την ημερομηνία υποβολής της αίτησης, δεν πρέπει να 
είναι μικρότερο του μήνα. 

4*. Στην περίπτωση που η άδεια παραμονής των ενδια¬ 
φερομένων γιατρών αναγράφει υπηκοότητα οποιουδή¬ 


ποτε κράτους και εθνική καταγωγή ελληνική τότε δεν 
απαλλάσσονται από την υποχρέωση υπηρεσίας υπαί¬ 
θρου του Ν.Δ. 67/68. 

5. Στην περίπτωση που η άδεια διαμονής των ενδιαφε¬ 
ρομένων γιατρών δεν αναγράφει εθνική καταγωγή, απο¬ 
δεικτικά στοιχεία περί της καταγωγής τους. 

6. Υπεύθυνη δήλωσητου άρθρου 8του Ν. 1599/86, στην 
οποία θα δηλώνονται τα εξής: 

I) Δεν έχω αποκτήσει την Ελληνική Ιθαγένεια. 

Στην περίπτωση που θα αποκτήσω την Ελληνική Ιθαγέ¬ 
νεια οφείλω, χωρίς καθυστέρηση, να το γνωρίσω εγγρά- 
φως στην αρμόδια υπηρεσία ειδίκευσης αλλοδαπών για- 
τρώντου Υπουργείου Υγείας και Πρόνοιας και στο Νοσο¬ 
κομείο που τυχόν θα ειδικεύομαι. 

II) Δεν έχω διορισθεί για ειδίκευση από το Υπουργείο 
Υγείας και Πρόνοιας, ούτε έχω λάβει σχετική απόφαση 
αναστολής της υποχρέωσης υπηρεσίας υπαίθρου του 
Ν.Δ. 67/68. 

Β. Απαιτούμενα δικαιολογητικά για τη χορήγηση βεβαί¬ 
ωσης εκπλήρωσης της υποχρέωσης υπηρεσίας υπαί¬ 
θρου του Ν.Δ. 67/68: 

1. Αίτηση (έντυπο αίτησης χορηγείται από την υπηρε¬ 
σία). 

2. Βεβαίωση Δ/νσης ή Τμήματος Υγιεινής οικείας Νο¬ 
μαρχίας ή Κ.Υ. ή Νοσοκομείου από την οποία να προκύ¬ 
πτει η εκπλήρωση της υπηρεσίας υπαίθρου. 

Στην περίπτωση που ο χρόνος εκπλήρωσης της υπηρε¬ 
σίας υπαίθρου προκύπτει άμεσα ή έμμεσα από τα στοι¬ 
χεία της υπηρεσίας (π.χ. απόφαση παράτασης παραμο¬ 
νής του γιατρού) δεν είναι απαραίτητη η προσκόμιση της 
πιο πάνω βεβαίωσης. 

3. Απόφαση διορισμού περί εκπλήρωσης της υπηρε¬ 
σίας υπαίθρου σύ μφωνα με το Ν .Δ. 1319/72 ή με το άρθρο 
13 του Ν. 1076/80. 

Γ. Απαιτούμενα δικαιολογητικά για τη χορήγηση από¬ 
φασης απαλλαγής από την υποχρέωση υπηρεσίας υπαί¬ 
θρου του Ν.Δ. 67/68, σύμφωνα με την παρ. 1 του άρθρου 
21 του Ν. 2071/92. 

1. Αίτηση (έντυπο αίτησης χορηγείται από την υπηρεσία). 

2. Επικυρωμένη άδεια χρησιμοποίησης τίτλου ιατρικής 
ειδικότητας Γεν.Ιατρικής από αντίστοιχη Νομαρχία. 

Δ. Απαιτούμενα δικαιολογητικά για την χορήγηση βε¬ 
βαίωσης απαλλαγής από την υποχρέωση υπηρεσίας 
υπαίθρου του Ν.Δ. 67/68 σύμφωνα με την παρ.3 του άρ¬ 
θρου 26 του Ν. 2519/97. 

1. Αίτηση (έντυπο αίτησης χορηγείται από την υπηρε¬ 
σία). 

2. Επικυρωμένο αντίγραφο πτυχίου για πτυχία του εσω¬ 
τερικού, αντίγραφο ξενόγλωσσου πτυχίου, αντίγραφο 
επικυρωμένης επίσημης μετάφρασηςτου πτυχίου και επι¬ 
κυρωμένο αντίγραφο πράξης αναγνώρισης από το ΔΙ- 
ΚΑΤΣΑ στην περίπτωση που οι ενδιαφερόμενοι έχουν 
πτυχίο ιατρικών Σχολών Παν/μίων χωρών του εξωτερικού 
εκτός Ε.Ε. 

3. Βεβαίωση από την Γραμματεία του αντίστοιχου Πα¬ 
νεπιστημίου για την ακριβή ημερομηνία εγγραφής στο Α' 
έτος των Ιατρικών Σχολών ημεδαπής ή αλλοδαπής, εάν 
αυτή δεν προκύπτει από το πτυχίο. 

Ε. Απαιτούμενα δικαιολογητικά για τη χορήγηση απαλ¬ 
λαγής απάτην υποχρέωση υπηρεσίας υπαίθρου του Ν.Δ. 
67/68 σε μόνιμους ιατρούς του Δημοσίου και των 
Ν.Π.Δ.Δ. σύμφωνα με το Ν. 2256/94 άρθρο 5 παρ.3. 

1. Αίτηση (έντυπο αίτησης χορηγείται από την υπηρεσία). 

2. Επικυρωμένο αντίγραφο πτυχίου για πτυχία του εσω¬ 
τερικού, αντίγραφο ξενόγλωσσου πτυχίου, αντίγραφο επι¬ 
κυρωμένης επίσημης μετάφρασης του πτυχίου και επικυ¬ 
ρωμένο αντίγραφο πράξης αναγνώρισης από το ΔΙΚΑΤΣΑ 
στην περίπτωση που οι ενδιαφερόμενοι έχουν πτυχίο ιατρι¬ 
κών Σχολών Παν/μίων χωρών του Εξωτερικού εκτός Ε.Ε. 

3. Πιστοποιητικό υπηρεσιακών μεταβολών της υπηρε¬ 
σίας του ενδιαφερομένου από όπου θα προκύπτει η ιδιό¬ 
τητα του μονίμου ιατρού του Δημοσίου και των Ν.Π.Δ.Δ. 
καθώς και η συγκεκριμένη θέση που κατέχει. 

ΣΤ. Απαιτούμενα δικαιολογητικά για τη χορήγηση από¬ 
φασης απαλλαγής από την υποχρέωση υπηρεσίας του 
Ν.Δ. 67/68, σύμφωνα με τη παρ.5 του άρθρου 23 του Ν. 
2071/92 καιπαρ.1 του άρθρου 9του Ν. 2194/94: 

1. Αίτηση (έντυπο αίτησης χορηγείται από την υπηρε¬ 
σία). 

2. Επικυρωμένο αντίγραφο πτυχίου, για πτυχία του 
Εσωτερικού, αντίγραφο ξενόγλωσσου πτυχίου, αντίγρα¬ 
φο επικυρωμένης επίσημης μετάφρασης του πτυχίου και 
άδεια άσκησης επαγγέλματος από οικεία Νομαρχία, επι¬ 
κυρωμένο αντίγραφο πράξης αναγνώρισης από το ΔΙ- 
ΚΑΤΣΑ στην περίπτωση που οι ενδιαφερόμενοι έχουν 
πτυχίο ιατρικών Σχολών Παν/μίωνχωρώντου Εξωτερικού 
εκτός Ε.Ε. 

3. Πιστοποιητικό Β/θμιας Υγειονομικής Επιτροπής από 
το οποίο να προκύπτει η νόσος του ενδιαφερομένου ή το 
ποσοστό αναπηρίας αυτού, άνω του 67%, στις περιπτώ¬ 
σεις που αυτό απαιτείται. 

Ζ. Απαιτούμενα δικαιολογητικά για την αναγνώριση 
χρόνου υπηρεσίας γιατρών ΕΣΥ, ως χρόνου εκπλήρωσης 
της υπηρεσίας υπαίθρου του Ν.Δ. 67/68, σύμφωνα με τις 
παρ. 1,2 και 3 του άρθρου 24του Ν. 2071/92, (πριντη δη¬ 
μοσίευση του Ν. 2737/99, άρθρο 21 παρ. 11). 

1. Αίτηση (έντυπο αίτησης χορηγείται από την υπηρε¬ 
σία). 

2. Βεβαίωση από την οποία να προκύπτουν ο πρώτος 
χρόνος υπηρεσίας ή το χρονικό διάστημα απόσπασης του 
ενδιαφερομένου ως γιατρού ΕΣΥ, σε Νοσοκομείο ή Κ.Υ. 
εκτός Ν.Αττικής και Θεσσαλονίκης, η απόφαση διορισμού 
του και ο αριθμός του ΦΕΚπου δημοσιεύθηκε αυτή η από¬ 
φαση απόσπασης του Υπουργείου μας, αντίστοιχα. 

3. Βεβαίωση εκπλήρωσης μέρους της υπηρεσίας υπαί¬ 
θρου, στην περίπτωση που απαιτείται. 

Η. Απαιτούμενα δικαιολογητικά για την αναγνώριση ως 
χρόνου υποχρεωτικής υπηρεσίας υπαίθρου του χρόνου 
συμμετοχής σε ανθρωπιστικές αποστολές Μ.Κ.Ο. σύμ¬ 
φωνα μετηνπαρ.4του άρθρου 14του Ν. 2731/99. 

1. Αίτηση (έντυπο αίτησης χορηγείται από την υπηρε¬ 
σία). 

2. Βεβαίωση της Μ.Κ.Ο. προς την Υ.Δ.Α.Σ. και διαβιβα¬ 
στικό έγγραφο της Υ.Δ.Α.Σ. προς την Υπηρεσία μας όπου 
θα βεβαιώνεται η συνεχής και αδιάλειπτη συμμετοχή των 
γιατρών στις ανθρωπιστικές αποστολές Μ.Κ.Ο. 

Κάθε σχετική προηγούμενη απόφασή μας παύει να 
ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2003 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΕΦΑΝΗΣ 


Αριθ.ΔΥΙ δ/οικ. 71784 (3) 

Τροποποίηση της ΔΥΙδ/Γ.Π. 53567/17.9.2002 (Φ.Ε.Κ. 
1225/20.9.2002 τ.Β') απόφασης Συγκρότησης Συμ¬ 
βουλίων Αξιολόγησης Διευθυντών Ιατρών Ε.Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 11 του Ν. 2889/2001 (Φ.Ε.Κ. 
37/2.3.2001 τ.Α') "Βελτίωση καιεκσυγχρονισμόςτου Εθνι¬ 
κού Συστήματος Υγείας και άλλες διατάξεις.". 

3. Την απόφασή μαςΔΥΙδ/Γ.Π. 53567/17.9.2002 (Φ.Ε.Κ. 
1225/20.9.2002 τ. Β') όπως τροποποιήθηκε μεταγενέστε- 
ρα. 

4. Το γεγονός ότι η Κοτσώνη Ελένη απουσιάζει από την 
υπηρεσία της λόγω ασθένειας. 

5. Το οικ. 2766/19.6.2003 έγγραφο του Β' Πε.Σ.Υ.Π. Ατ¬ 
τικής, αποφασίζουμε: 

1. Τροποποιούμε την ΔΥΙδ/Γ.Π. 53567/17.9.2002 
(Φ.Ε.Κ. 1225/20.9.2002 τ. Β') απόφαση και ορίζουμε στα 
Συμβούλια Αξιολόγησης Διευθυντών Ιατρών Ε.Σ.Υ.: 

α. στην ειδικότητα της Αλλεργιολογίας αναπληρώτρια 
γραμματέα την Χαλκιαδάκη Ευγενία, υπάλληλο του κλά¬ 
δου ΔΕ Γραμματέων με βαθμό Β' που υπηρετεί στο Γενι¬ 
κό Νοσοκομείο Αθηνών "Γ. ΓΕΝΝΗΜΑΤΑΣ" σε αντικατά¬ 
σταση της Κοτσώνη Ελένης. 

β. στην ειδικότητα της Γ ενικής Ιατρικής γραμματέα την 
Χαλκιαδάκη Ευγενία, υπάλληλο του κλάδου ΔΕ Γ ραμμα¬ 
τέων με βαθμό Β' που υπηρετεί στο Γενικό Νοσοκομείο 
Αθηνών" Γ. ΓΕ Ν Ν Η ΜΑΤΑΣ" σε αντικατάσταση της Κοτσώ¬ 
νη Ελένης. 

γ. στην ειδικότητα της Ενδοκρινολογίας αναπληρώτρια 
γραμματέα την Χαλκιαδάκη Ευγενία, υπάλληλο του κλά¬ 
δου ΔΕ Γ ραμματέων με βαθμό Β' που υπηρετεί στο Γ ενι¬ 
κό Νοσοκομείο Αθηνών "Γ. ΓΕΝΝΗΜΑΤΑΣ" σε αντικατά¬ 
σταση της Κοτσώνη Ελένης. 

δ. στην ειδικότητα της Ρευματολογίας γραμματέα την 
Χαλκιαδάκη Ευγενία, υπάλληλο του κλάδου ΔΕ Γ ραμμα¬ 
τέων με βαθμό Β' που υπηρετεί στο Γενικό Νοσοκομείο 
Αθηνών "Γ. ΓΕΝ Ν Η ΜΑΤ ΑΣ" σε αντικατάσταση της Κοτσώ¬ 
νη Ελένης. 

2. Κατά τα λοιπά ισχύει, η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ.ΔΥΙ δ/59446 (4) 

Τροποποίηση της ΔΥΙδ/Γ.Π. 88010/17.9.2002 (Φ.Ε.Κ. 
1226/20.9.2002 τ.Β') απόφασης Συγκρότησης Συμ¬ 
βουλίων Επιλογής Διευθυντών Ιατρών Ε.Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α). 

2. Τις διατάξεις του άρθρου 11 του Ν. 2889/2001 (Φ.Ε.Κ. 
37/2.3.2001 τ.Α') "Βελτίωση καιεκσυγχρονισμόςτου Εθνι¬ 
κού Συστήματος Υγείας και άλλες διατάξεις.". 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τηναπόφασή μαςΔΥΙδ/Γ.Π. 88010/17.9.2002 (Φ.Ε.Κ. 
1226/20.9.2002 τ.Β') όπως τροποποιήθηκε μεταγενέστε¬ 
ρα. 

4. Το γεγονός ότι η Κατσώνη Ελένη απουσιάζει από την 
υπηρεσία της λόγω ασθένειας. 

5. Το οικ. 2766/19.6.2003 έγγραφο του Β' Πε.Σ.Υ.Π. Ατ¬ 
τικής, αποφασίζουμε: 

1. Τροποποιούμε την ΔΥΙδ/Γ.Π. 88010/17.9.2002 
(Φ.Ε.Κ. 1226/20.9.2002 τ.Β') απόφαση και ορίζουμε στα 
Συμβούλια Επιλογής Διευθυντών Ιατρών Ε.Σ.Υ.: 

α. στην ειδικότητα της Αλλεργιολογίας αναπληρώτρια 
γραμματέα την Χαλκιαδάκη Ευγενία, υπάλληλο του κλά¬ 
δου ΔΕ Γραμματέων με βαθμό Β' που υπηρετεί στο Γενι¬ 
κό Νοσοκομείο Αθηνών "Γ. ΓΕΝΝΗΜΑΤΑΣ" σε αντικατά¬ 
σταση της Κοτσώνη Ελένης. 

β. στην ειδικότητα της Γ ενικής Ιατρικής γραμματέα την 
Χαλκιαδάκη Ευγενία, υπάλληλο του κλάδου ΔΕ Γ ραμμα¬ 
τέων με βαθμό Β' που υπηρετεί στο Γενικό Νοσοκομείο 
Αθηνών "Γ. ΓΕΝΝΗΜΑΤΑΣ" σε αντικατάσταση της Κατσώ¬ 
νη Ελένης. 

γ. στην ειδικότητα της Ενδοκρινολογίας αναπληρώτρια 
γραμματέα την Χαλκιαδάκη Ευγενία, υπάλληλο του κλά¬ 
δου ΔΕ Γ ραμματέων με βαθμό Β' που υπηρετεί στο Γ ενι¬ 
κό Νοσοκομείο Αθηνών "Γ ΓΕΝΝΗΜΑΤΑΣ" σε αντικατά¬ 
σταση της Κοτσώνη Ελένης. 

δ. στην ειδικότητα της Ρευματολογίας γραμματέα την 
Χαλκιαδάκη Ευγενία, υπάλληλο του κλάδου ΔΕ Γ ραμμα¬ 
τέων με βαθμό Β' που υπηρετεί στο Γενικό Νοσοκομείο 
Αθηνών "Γ ΓΕΝΝΗΜΑΤΑΣ" σε αντικατάσταση της Κοτσώ¬ 
νη Ελένης. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

Ο ΥΠΟΥΡΓΟΣ 

ΚΩΝ/ΝΟΣΣΤΕΦΑΝΗΣ 
-♦- 

Αριθ. 24232 (5) 

Εκτέλεση των παρεπομένων ποινών που προβλέπονται 
από το άρθρο 41 ΣΤ Ν. 2725/1999, το οποίο προστέθη¬ 
κε με το άρθρο 7 του Ν. 3057/2002 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ - ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1.Τις διατάξεις: 

α) Του Α.Ν.397/1968 " περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής ". 

β) Του Ν. 1558/1985 (ΦΕΚ 137 Α ) " Κυβέρνηση και Κυ¬ 
βερνητικά όργανα". 

γ) Του άρθρου 41ΣΤ του Ν. 2725/1999 (ΦΕΚ 121 Α') 
"Ερασιτεχνικός κ' Επαγγελματικός Αθλητισμός και άλλες 
διατάξεις", το οποίο προστέθηκε με το άρθρο 7 του Ν. 
3057/2002 (ΦΕΚ 239 Α') "Τροποποίηση και συμπλήρωση 
του Ν.2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις". 

δ) Της 25140/4.9.2002 (ΦΕΚ 1156/5.9.2002 Τ.Β) Απόφα¬ 
σης του Πρωθυπουργού και του Υπουργού Πολιτισμού " 
Ανάθεση αρμοδιοτήτων στον Υφυπουργό Πολιτισμού". 


2.Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ενέργειες Εισαγγελικής Αρχής 

1. Η εκτέλεση της απόφασης που επιβάλλει την παρε¬ 
πόμενη ποινή της απαγόρευσης της παρακολούθησης 
αθλητικών συναντήσεων, όπως αυτή προβλέπεται από 
την παράγραφο 5 του άρθρου 41 ΣΤ του Ν. 2725/1999, 
ενεργείται με επιμέλεια του αθλητικού εισαγγελέα ή, σε 
κάθε περίπτωση, του επιφορτισμένου με την εκτέλεση 
των ποινών εισαγγελέα. Για το σκοπό αυτό, αμέσως μετά 
την έκδοση της καταδικαστικής απόφασης, το πρόσωπο 
που υποβάλλεται στην εκτέλεση της παρεπόμενης ποινής 
προσάγεται ενώπιον του αρμόδιου εισαγγελέα, ο οποίος 
με διάταξή του εντέλλεται προς το Αστυνομικό Τμήμα ή 
τον Αστυνομικό Σταθμό του τόπου κατοικίας ή διαμονής 
του προσώπου αυτού την εκτέλεση της παρεπόμενης ποι¬ 
νής. Στη διάταξη αναφέρονται τα στοιχεία ταυτότητας 
εκείνου που καταδικάστηκε, ο αριθμός και η χρονολογία 
της καταδικαστικής απόφασης, καθώς επίσης η κύρια και 
η παρεπόμενη ποινή που του επιβλήθηκε. Εάνη κύρια ποι¬ 
νή ανεστάλη ή μετατράπηκε σε χρηματική και πληρώθη¬ 
κε, η έκτιση της παρεπόμενης ποινής αρχίζει από την επό¬ 
μενη της ημερομηνίας κατά την οποία εκδόθηκε η κατα- 
δικαστική απόφαση. Σε περίπτωση μη αναστολής και μη 
μετατροπής, η έκτιση της παρεπόμενης ποινής αρχίζει 
από την επόμενη της συμπλήρωσης ή της διακοπής της 
κύριας ποινής. 

2. Η ως άνω απόφαση, όταν αφορά στρατιωτικό ή πρό¬ 
σωπο που υπηρετεί σε σώμα ασφαλείας, διαβιβάζεται για 
εκτέλεση στους προϊσταμένους των υπηρεσιών τους. 

3. Από τον αρμόδιο εισαγγελέα επιδίδονται σ“ εκείνον 
που καταδικάστηκε τα εξής έγγραφα: 

α) απόσπασμα της απόφασης του δικαστηρίου με την 
οποία επιβάλλεται η εκτιτέα παρεπόμενη ποινή, 

β) η προαναφερόμενη διάταξη του εισαγγελέα, 

γ) το πλήρες κείμενο της διάταξης του ως άνω άρθρου 
41ΣΤ, με ιδιαίτερη επισήμανση των προβλεπόμενων συ¬ 
νεπειών, σε περίπτωση μη συμμόρφωσης. Εκείνος στον 
οποίο έχει επιβληθεί η παρεπόμενη ποινή δηλώνει εγγρά- 
φως ότι παρέλαβε τα ανωτέρω έγγραφα και ότι έλαβε 
γνώση των υποχρεώσεών του για την εκτέλεση της παρε¬ 
πόμενης ποινής. 

Άρθρο 2 

Υποχρεώσεις του προσώπου που υποβάλλεται σε εκτέ¬ 
λεση της παρεπόμενης ποινής 

Το πρόσωπο που υποβάλλεται στην εκτέλεση της σχε¬ 
τικής παρεπόμενης ποινής υποχρεούται να εμφανίζεται 
στο Αστυνομικό Τμήμα ή Αστυνομικό Σταθμό της κατοι¬ 
κίας ή διαμονής του, σύμφωνα με όσα ορίζονται στη σχε¬ 
τική δικαστική απόφαση και πριν από την έναρξη των 
αθλητικών συναντήσεων για τις οποίες υφίσταται η απα¬ 
γόρευση και να παραμένει εκεί καθ' όλη τη διάρκειά τους 
υπό την επιτήρηση των αρμοδίων αστυνομικών. Κατ’ 
εξαίρεση, οι στρατιωτικοί και οι υπηρετούντες στα σώμα¬ 
τα ασφαλείας, εφόσον δεν διατίθενται κατά το χρόνο της 
αθλητικής συνάντησης σε υπηρεσία, εμφανίζονται και πα¬ 
ραμένουν στην υπηρεσία τους. 

Άρθρο 3 

Ενέργειες Αρχών Εκτέλεσης 

1. Με επιμέλεια του διοικητή του Αστυνομικού Τμήμα¬ 
τος ή Αστυνομικού Σταθμού του τόπου κατοικίας ή δια¬ 
μονής εκείνου που καταδικάστηκε, καθορίζεται κατάλ¬ 
ληλος χώρος εντός του αστυνομικού καταστήματος, 
για την εφαρμογή της παρούσας απόφασης και την πα¬ 
ραμονή των προσώπων που θα υποβάλλονται σε εκτέ¬ 
λεση της παρεπόμενης ποινής του ως άνω άρθρου 
41ΣΤ. 

Αποκλείεται απολύτως η για τον σκοπό αυτό χρήση του 
αστυνομικού κρατητηρίου ή άλλου ανάλογου χώρου. 

2. Για κάθε εμφάνιση και την παραμονή του προσώπου 
που υποβάλλεται στην εκτέλεση της παρεπόμενης ποινής 
στο Αστυνομικό Τμήμα ή Αστυνομικό Σταθμό συντάσσε- 
ται εις διπλούν έκθεση εμφάνισης, στην οποία αναγρά- 
φονταιτα στοιχεία ταυτότητας του προσώπου, του αστυ¬ 
νομικού που συντάσσει την έκθεση, ο αριθμός της δικα¬ 
στικής απόφασης που εκτελείται, και η ακριβής ώρα 
προσέλευσης και αποχώρησης του υπόχρεου προσώ¬ 
που. Η έκθεση υπογράφεται και από εκείνον που έχει κα¬ 
ταδικαστεί. Σε περίπτωση αδυναμίας ή άρνησής του να 
υπογράψει, γίνεται σχετική μνεία στην έκθεση, η οποία 
στην περίπτωση αυτή υπογράφεται και από δεύτερο 
αστυνομικό, που προσλαμβάνεται ως μάρτυρας. Το ένα 
αντίγραφο της έκθεσης διαβιβάζεται στον αρμόδιο ει¬ 
σαγγελέα. 

3. Αν το πρόσωπο που υποβάλλεται στην εκτέλεση της 
παρεπόμενης ποινής δηλώσει αλλαγή του τόπου κατοι¬ 
κίας ή διαμονής σε τόπο που υπάγεται στην αρμοδιότητα 
άλλου Αστυνομικού Τμήματος ή Αστυνομικού Σταθμού, η 
κατά περίπτωση αρμόδια αστυνομική Υπηρεσία του 
προηγούμενου τόπου κατοικίας οφείλει να ενημερώσει 
άμεσα την κατά τόπο αρμόδια αρχή και τον εισαγγελέα, ο 
οποίος εκδίδει νέα διάταξη, διαβιβάζοντας αντίγραφα 
όλου του σχετικού φακέλου. 

4. Οι ανωτέρω διατάξεις εφαρμόζονται ανάλογα και 
από τους προϊσταμένους των καταδικασμένων στρατιω¬ 
τικών ή των υπηρετούντων στα σώματα ασφαλείας. 

5. Κατά το χρόνο παραμονής του στο αστυνομικό κατά¬ 
στημα για την εκτέλεση της παρεπόμενης ποινής, ο υπο¬ 
βαλλόμενος σε αυτήν δεν θεωρείται κρατούμενος και δεν 
μπορεί να υποβληθεί σε κανένα άλλο μέτρο καταναγκα¬ 
σμού . Εάν όμως απομακρυνθεί από το χώρο που του έχει 
υποδειχθεί και από την επιτήρηση των αστυνομικών αρ¬ 
χών, με πρόθεση να την αποφύγει πλήρως, λογίζεται ότι 
δεν εμφανίστηκε καθόλου και υφίσταταιτις συνέπειες της 
επόμενης παραγράφου. 

6. Σε περίπτωση που ο καταδικασμένος δεν συμμορφω¬ 
θεί με την υποχρέωσή του να εμφανισθεί έγκαιρα και να 
υποβληθεί στην εκτέλεση της παρεπόμενης ποινής στο 
Αστυνομικό Τμήμα ή Αστυνομικό Σταθμό ή στην καθορι¬ 
ζόμενη υπηρεσία, προκειμένου περί στρατιωτικών ή υπη¬ 
ρετούντων στα σώματα ασφαλείας, συλλαμβάνεται για 
παράβαση της διάταξης του ως άνω άρθρου 41 ΣΤ 
παρ.δδ, σχηματίζεται κατ’ αυτού δικογραφία και απο- 
στέλλεται στον αρμόδιο εισαγγελέα για την άσκηση ποι¬ 
νικής δίωξης. Αν παρέλθει η προθεσμία της αυτόφωρης 
διαδικασίας, χωρίς αυτός να συλληφθεί, ο υπεύθυνος για 
την επιτήρηση αστυνομικός υποβάλλει σχετική αναφορά 
προς τον αρμόδιο εισαγγελέα, επισυνάπτοντας τα έγ¬ 
γραφα της παραγράφου 3 του άρθρου 1 της παρούσας 


απόφασης, καθώς επίσης και το πρόγραμμα διεξαγωγής 
του αγώνα της διοργανώτριας αρχής. 

Άρθρο 4 

Υποχρεώσεις διοργανωτριών αρχών και φορέων 

Οι διοργανώτριες αρχές και οι αθλητικοί εν γένει φορείς 
που διοργανώνουν αγώνες ομαδικών αθλημάτων υπο- 
χρεούνται να υποβάλλουν, πριν από την έναρξη της αγω¬ 
νιστικής περιόδου, στο Υπουργείο Δημόσιας Τάξης, στις 
Γενικές Αστυνομικές Διευθύνσεις και στις Αστυνομικές 
Διευθύνσεις Νομών τα προγράμματα διεξαγωγής των 
αγώνων και να γνωστοποιούν έγκαιρα τυχόν τροποποιή¬ 
σεις των προγραμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΥΦΥΠ. ΠΟΛΙΤΙΣΜΟΥ 

ΦΙΛΙΠΠΟΣ ΠΕΤΣΑΛΝΙΚΟΣ ΓΕΩΡΓΙΟΣ ΛΙΑΝΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 07/ΔΤΑ/11039 (6) 

Τροποποίηση Ο.Ε.Υ. του Νομικού Προσώπου με την 
επωνυμία "Αθλητικός Οργανισμός Δήμου Κορυδαλλού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86 

2. Τις διατάξεις του Π.Δ. 37 Α/87 και 22/90 

3. Τις διατάξεις του άρθρου 12 του Ν.1188/81 όπως συ¬ 
μπληρώθηκαν με το άρθρο 26 του Ν.1832/82 και αντικα- 
ταστάθηκαν μετηνπαρ.δτου άρθρου 8 του Ν.2307/95. 

4. Τις διατάξεις των Νόμων α) Ν.2130/94 β) Ν.2190/94 
καιγ) Ν.2218/94 

5. ΤηνΔΙΚΠ. Ρ/Φ2/3210/1.4.86 εγκύκλιο Υπ. Προεδρίας 
της Κυβερνήσεως και γενική διαταγή 59 αριθμ. 53560/ 
6.8.86 Υπ. Εσωτερικών. 

6. Την 196/1991 απόφαση του Δημοτικού Συμβουλίου 
Κορυδαλλού με την οποία εγκρίνεται ο Ο.Ε.Υ. του Νομι¬ 
κού Προσώπου "Αθλητικός Οργανισμός Δήμου Κορυδαλ¬ 
λού" 

7. Την 50/2000 απόφαση του Διοικητικού Συμβουλίου 
του Αθλητικού Οργανισμού και την 366/2000 απόφαση 
του Δημοτικού Συμβουλίου του Δήμου Κορυδαλλού με 
την οποία τροποποιείται ο Ο.Ε.Υ. του Νομικού Προσώπου 
"Αθλητικός Οργανισμός Δήμου Κορυδαλλού" 

8. Την σύμφωνη γνωμοδότηση του υπηρεσιακού συμ¬ 
βουλίου προσωπικού ΟΤΑ που διατυπώθηκε στην αριθμ. 
8/2001 πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ. του Νομικού 
Προσώπου "Αθλητικός Οργανισμός Δήμου Κορυδαλλού" 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ Α.Ο.Δ.Κ. 

Άρθρο Ιο 

Τις υπηρεσίες του Α.Ο. συγκροτούντο εξής τμήματα: 

1. Τμήμα Διοικητικών Υπηρεσιών 

2. Τμήμα Οικονομικών Υπηρεσιών 

3. Τμήμα Αθλητικής ανάπτυξης & διαχείρισης αθλητι¬ 
κών προγραμμάτων 

Άρθρο 2ο 

Οι υπηρεσιακές μονάδες του άρθρου 1 διαρθρώνονται 
ως εξής: 

1) Τμήμα Διοικητικών 

α) Γραφείο προϊσταμένου 

β) Γραφείο Διοικητικού Συμβουλίου, γραμματείας & 
προσωπικού. 

2) Τμήμα οικονομικών υπηρεσιών 

α) Γ ραφείο προϊσταμένου 

β) Γραφείο οικονομικής διαχείρισης, λογιστηρίου & 
προμηθειών. 

3) Τμήμα αθλητικής ανάπτυξης και διαχείρισης αθλητι¬ 
κών προγραμμάτων 

α) Γ ραφείο προϊσταμένου 

β) Γραφείο λειτουργίας αθλητικών ακαδημιών & επί¬ 
βλεψης αθλητικών χώρων. 

γ) Γ ραφείο δημοσίων σχέσεων, προγραμματισμού και 
διοργάνωσης αθλητικών εκδηλώσεων & τύπου. 

Άρθρο 3ο 

Οι θέσεις του προσωπικού του Αθλητικού Οργανισμού 
διαρθρώνονται σε κατηγορίες κλάδους και ειδικότητες 
ως εξής: 

ΜΟΝΙΜΟ ΠΡΟΣΩΠΙΚΟ 

Α) Κλάδος Π.Ε. 1 Διοικητικού - Οικονομικού 1 (μία) θέση 
με βαθμούς Δ-Α 

Β) Κλάδος Π.Ε. 10 Καθηγητές Φυσικής Αγωγής 2 (δύο) 
θέσεις με βαθμούς Δ-Α 

Γ) Κλάδος Δ.Ε1., Διοικητικού 5 (πέντε) θέσεις με βαθ¬ 
μούς Δ-Α 

Δ) Κλάδος Υ.Ε1., κλητήρων - θυρωρών - Γεν. καθηκό¬ 
ντων, 2 (δύο) με βαθμό Ε-Β 

Ε) Κλάδος Υ.Ε. 16 προσωπικό καθαριότητας 2 (δύο) με 
βαθμό Ε-Β 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Για κάλυψη εποχιακών, παροδικών & πρόσκαιρων ανα¬ 
γκών (άρθρο 18παρ 12 του Ν. 2503/97) 

Τριάντα (30) θέσεις Καθηγητών Φυσικής Αγωγής 
(Π.Ε.10), δύο (2) θέσεις διοικητικών υπαλλήλων (Δ.Ε.1), 
δύο (2) θέσεις προσωπικού καθαριότητας (Υ.Ε. 16) 

Άρθρο 4ο 

Προσόντα διορισμού κατά κατηγορία κλάδο και ειδικό¬ 
τητα ορίζονται τα προβλεπόμενα στα Προεδρ. Διατάγμα¬ 
τα 37α/1987 και 22/1990. 

Άρθρο 5ο 

1) Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, τις 
μεταβολές της υπηρεσιακής κατάστασης, τα πειθαρχικά 
αδικήματα, τις ποινές και τη λύση της υπαλληλικής σχέ¬ 
σης των μονίμων υπαλλήλων που προβλέπονται από τον 
Παρόντα Οργανισμό έχουν ισχύ οι διατάξεις των Νόμων 
1188/81 και 2190/94 όπου ισχύουν μέχρι σήμερα. 

2) Γιατο προσωπικό με σύμβαση εργασίας ιδιωτικού δι¬ 
καίου έχουν εφαρμογή οι διατάξεις του Π.Δ.410/88 όπως 
ισχύουν σήμερα & της εργατικής νομοθεσίας. 

Άρθρο 6ο 

Η επιλογή προϊσταμένων των τμημάτων γίνεται σύμφω¬ 
να με το άρθρο 36 του Ν. 2190/94, οι κλάδοι δε από τους 


οποίους γίνεται η επιλογή των προϊσταμένων των τμημά¬ 
των είναι αναλυτικά οι εξής: 

α) Για το τμήμα Διοικητικών Υπηρεσιών επιλέγεται 
υπάλληλος Δ.Ε1. διοικητικού 

β) Γ ια το τμήμα Οικονομικών υπηρεσιών επιλέγεται 
υπάλληλος Π.Ε1. διοικητικού-οικονομικού ή Δ.Ε.1, διοι¬ 
κητικού 

γ) Για το τμήμα Αθλητικής ανάπτυξης και διαχείρισης 
αθλητικών προγραμμάτων επιλέγεται υπάλληλος κλάδου 
Π.Ε. 10 , Καθηγητής Φυσικής Αγωγής. 

Άρθρο 7ο 

Η αναπλήρωση των προϊσταμένων γίνεται σύμφωνα με 
το άρθρο36παρ. 19του Ν. 2190/94. 

Άρθρο 8ο 

Οι αρμοδιότητες που καθορίζονται από τον Ο.Ε.Υ. θα 
ασκούνται από τις ανάλογες υπηρεσίες, τμήματα και γρα¬ 
φεία. 

Η κατανομή του προσωπικού θα αποφασίζεται από τον 
Πρόεδροτου Αθλητικού Οργανισμού ανάλογα με τις ανά¬ 
γκες των Υπηρεσιών. 

Άρθρο 9ο 

Αρμοδιότητες υπηρεσιακών μονάδων. 

Οι αρμοδιότητες κάθε υπηρεσίας (τμήμα, γραφείο) που 
αναφέρονται στον παρόντα Ο.Ε.Υ. καθορίζονται ως εξής: 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

α) Γ ραφείο προϊσταμένου: 

Προΐσταται, επιβλέπει και καθοδηγεί τους υπαλλήλους 
του τμήματος. 

Παραλαμβάνει και διεκπεραιώνει την αλληλογραφία 
του Αθλητικού Οργανισμού και την μοιράζει σε κάθε αρ¬ 
μόδιο. 

Συγκεντρώνει, παρακολουθεί και κοινοποιεί στις αρμό¬ 
διες υπηρεσίες του Α.Ο. τους νόμους, διατάγματα, απο¬ 
φάσεις, εγκυκλίους κ.λ.π. των διαφόρων αρχών και υπη¬ 
ρεσιών και φροντίζει για την υλοποίησή τους. 

Εισηγείται στο Δ/κο Συμβούλιο άλατα θέματα που αφο¬ 
ρούν το τμήματου. 

β) Γραφείο Διοικητικού Συμβουλίου- Γραμματείας & 
Προσωπικού : 

Επιμελείται την κατάρτιση και την εμπρόθεσμη κοινο¬ 
ποίηση της ημερήσιας διάταξης του Διοικητικού Συμβου¬ 
λίου (τρεις ημέρες πριν την συνεδρίαση) σύμφωνα με το 
νόμο. Επιμελείται τη συγκέντρωση των στοιχείων που 
χρειάζονται για να είναι πλήρης οι εισηγήσεις προς το Σώ¬ 
μα. 

Στους διοικητικούς συμβούλους αν ζητηθούν δίνονται 
απλά αντίγραφα των εισηγητικών όλων των θεμάτων της 
ημερήσιας διάταξης. 

Τηρεί τα πρακτικά των συνεδριάσεων με τις αποφάσεις 
τις οποίες συντάσσει και υποβάλλει στην αρμόδια για την 
έγκρισή τους διοικητική αρχή και τηρεί ευρετήριο αυτών. 

Εκδίδει τις αποφάσεις του Προέδρου και τηρεί τον σχε¬ 
τικό φάκελο και αρχείο αυτών. 

Φροντίζει για την παραλαβή, πρωτοκόλληση, συσχέ- 
τιση, διεκπεραίωση όλων των εισερχόμενων εγγρά¬ 
φων. 

Τηρεί όλα τα κατά νόμο σχετικά βιβλία. 

Δακτυλογραφεί, παραβάλλει, αναπαράγει (φωτοτυ¬ 
πίες), και διεκπεραιώνει την αλληλογραφία του Αθλητ. 

Οργανισμού που απευθύνεται προς όλες τις υπηρεσίες ή 
δημότες. 

Παρακολουθεί τα φαξ και στέλνει τα έγγραφα με αυτά. 

Διενεργεί τις δημοσιεύσεις, τοιχοκολλήσεις των απο¬ 
φάσεων του Διοικητικού Συμβουλίου. 

Φυλάσσει και συντηρεί τα έγγραφα όλων των υπηρε¬ 
σιών και είναι υπεύθυνο για τη σωστή αρχειοθέτηση τους. 

Φροντίζει για την εφαρμογή των διατάξεων της ισχύου- 
σας κάθε φορά νομοθεσίας σχετικά με την υπηρεσιακή 
κατάσταση του πάσης φύσεως προσωπικού του Αθλητι¬ 
κού Οργανισμού. 

Εισηγείται, καταρτίζει και εκτελεί τις αποφάσεις της Δι¬ 
οίκησης και τη σχετική αλληλογραφία περί διορισμών, 
προαγωγών, απολύσεων, αποδοχής παραιτήσεων, μετα¬ 
θέσεων, τοποθετήσεων, πειθαρχικού δικαίου, χορηγήσε¬ 
ων αναρρωτικών κανονικών και λοιπών αδειών, παροχής 
κάθε μισθολογικής προσαύξησης κ.λ.π. των τακτικών και 
έκτακτων υπαλλήλων. 

Εισηγείται στο Υπηρεσιακό Συμβούλιο κάθε υπόθεση 
των υπαλλήλων που ανήκει κατά νόμο στην αρμοδιότητά 
του και στη συνέχεια ενεργεί κατάλληλα πάνω στις γνω¬ 
ματεύσεις ή αποφάσεις που εκδόθηκαν από αυτό. 

Καταρτίζει τα προγράμματα των ωρών εργασίας και της 
υπηρεσίας των υπαλλήλων κατά τις μη εργάσιμες ημέρες 
και ώρες. 

Εκδίδειτα πάσης φύσεως πιστοποιητικά και βεβαιώσεις 
των μονίμων και εποχιακών υπαλλήλων. 

Τηρεί τους ατομικούς φακέλους των εργαζομένων στον 
Αθλητικό Οργανισμό. 

Διαχειρίζεται κάθε υπόθεση που σχετίζεται με την κοι¬ 
νωνική ασφάλιση των εργαζομένων στον Αθλητικό Οργα¬ 
νισμό. 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γραφείο προϊσταμένου: 

Προΐσταται, επιβλέπει και καθοδηγεί τους υπαλλήλους 
του τμήματος. 

Έχει την ευθύνη για την κατάρτιση του προϋπολογι¬ 
σμού εσόδων - εξόδων κάθε έτους μέσα στις νόμιμες προ¬ 
θεσμίες μαζί με το γραφείο οικονομικής διαχείρισης. 

Παρακολουθεί την πορεία εκτέλεσης του Προϋπολογι¬ 
σμού και εισηγείται στο Διοικητικό Συμβούλιο για ανα¬ 
μόρφωση αυτού συμπληρωματικών ή εκτάκτων πιστώσε¬ 
ων. 

Υπογράφει όλα τα χρηματικά εντάλματα ελέγχοντας τη 
νομιμότητα των δικαιολογητικών που τα συνοδεύουν. 

Παραδίδει τα έσοδα από τις εισφορές των αθλουμένων 
στηνΤαμειακή υπηρεσία του Δήμου. 

Ελέγχει τη συνεργασία με το γραφείο οικονομικής δια¬ 
χείρισης στις πραγματοποιούμενες προμήθειες. 

Ελέγχει τη δαπάνη που προέρχεται από το σύνολο των 
πραγματοποιούμενων στα Αθλητικά Προγράμματα ωρών 
από τους Κ.Φ.Α. 

β) Γ ραφείο Οικονομικής Διαχείρισης Λογιστηρίου & 
Προμηθειών 

Καταρτίζει σε συνεργασία με τις αρμόδιες υπηρεσίεςτο 
σχέδιο του προϋπολογισμού εσόδων - εξόδων και την ει¬ 
σηγητική έκθεση προς το Διοικητικό Συμβούλιο. 

Συγκεντρώνει, ελέγχει και καταχωρεί στα λογιστικά βι¬ 
βλία τα αποτελέσματα της εκτέλεσης του προϋπολογι¬ 
σμού εσόδων-εξόδων. 

Φροντίζει για την τήρηση μισθολογίου, την έκδοση των 
ΧΕΠ της μισθοδοσίας του προσωπικού καθώς και την έκ¬ 


δοση των αιτήσεων, βεβαιώσεων για τη χρήση της οικο¬ 
νομικής Εφορίας. 

Επιμελείται την εκκαθάριση πληρωμής κάθε δαπάνης 
του Αθλητικού Οργανισμού, ελέγχει την πληρότητα και 
νομιμότητα των δικαιολογητικών και γενικά των παρα¬ 
στατικών στοιχείων κάθε δαπάνης καθώς και αν υπάρχει 
αντίστοιχη πίστωση στον προϋπολογισμό. 

Μεταβιβάζει τα ΧΕΠ στο Δημοτικό Ταμείο για την πλη¬ 
ρωμή των δικαιούχων. 

Τηρεί το λογαριασμό των υπολοίπων και ενημερώνει 
όλα τα από τη νομοθεσία προβλεπόμενα βιβλία (μισθολό¬ 
γιο, εισερχομένων εντολών, καθημερινό, καθολικό). Επί¬ 
σης τηρεί αρχείο χρημ. ενταλμάτων που βάζει σε ειδικούς 
φακέλους κατά κωδικό αριθμό χωριστά για κάθε έτος. 

Επιμελείται μέσα στις νόμιμες προθεσμίες, την απόδο¬ 
ση λογαριασμού του Προέδρου στο διοικητικό συμβού¬ 
λιο, για τις χωρίς δημοπρασία εκτελέσεις έργων, εργα¬ 
σιών, μεταφορών, και προμηθειών. 

Φροντίζει για την προμήθεια όλων των ειδών και υλικών 
που χρειάζονται οι υπηρεσίες του Αθλητικού Οργανι¬ 
σμού καθώς και το υλικό που είναι αναγκαίο για τη λει¬ 
τουργία των αθλητικών προγραμμάτων που γίνονται με 
απ' ευθείας ανάθεση προέδρου ή πρόχειρο μειοδοτικό 
διαγωνισμό και μεριμνά για την υπογραφή των πρωτο¬ 
κόλλων παραλαβής και την παράδοση αυτών στην απο¬ 
θήκη του Αθλητικού Οργανισμού ή στα καθ’ ύλη αρμόδια 
γραφεία. 

Πριν προβεί σε οποιαδήποτε προμήθεια ή ανάθεση ερ¬ 
γασίας παρακολουθεί τις υπάρχουσες πιστώσεις που εί¬ 
ναι γραμμένες στον προϋπολογισμό. 

Καταρτίζει τα σχέδια των όρων δημοπρασιών επιμελεί¬ 
ται την έγκαιρη δημοσίευση τους μέσα στα προβλεπόμε¬ 
να από τον κανονισμό προμηθειών ή εργασιών (συμβά¬ 
σεις, πρωτόκολλα παραλαβής, βεβαιώσεις καλής εκτέλε¬ 
σης κ.λ.π.) και τα υποβάλλει στο γραφείο λογιστικού για 
εκκαθάριση της δαπάνης. 

Φροντίζει για την διενέργεια διαγωνισμών και την έκδο¬ 
ση μελετών που σχετίζονται με τις σχετικές προμήθειες. 

Μεριμνά για την αποθήκευση των προμηθευόμενων υλι¬ 
κών, την ταξινόμησή τους, την διαφύλαξη, τη συντήρηση 
σε καλή κατάσταση και τη διανομή ύστερα από εντολή 
του προϊστάμενου. 

Τηρεί και ενημερώνει το βιβλίο υλικών και εκδίδειτα σχετι¬ 
κά δελτία εισαγωγής και εξαγωγής αυτών από την αποθήκη. 

Συντάσσει την γενική απογραφή των κινητών περιου¬ 
σιακών στοιχείων του Αθλητικού Οργανισμού. 

Εισηγείται την εκποίηση άχρηστου υλικού του Αθλητι¬ 
κού Οργανισμού 

3. ΤΜΗΜΑ ΑΘΛΗΤΙΚΗΣ ΑΝΑΠΤΥΞΗΣ ΚΑΙ ΔΙΑΧΕΙΡΙΣΗΣ 
ΑΘΛΗΤΙΚΩΝ ΠΡΟΓΡΑΜΜΑΤΩΝ 

α) Γραφείο προϊσταμένου: 

Προΐσταται επιβλέπει και συντονίζει τους υπαλλήλους 
του τμήματόςτου. 

Κατανέμει τους γυμναστές ανάλογα με την ειδικότητά 
τους στα αντίστοιχα τμήματα των ακαδημιών επιμερίζο¬ 
ντας και τις ώρες εργασίας τους ανάλογα με τους εγγε¬ 
γραμμένους σε κάθε τμήμα δημότες. 

Παρακολουθεί τις ώρες εργασίας των γυμναστών και 
παραδίδει τα σχετικά παραστατικά στο γραφείο προσω¬ 
πικού και οικονομικής διαχείρισης για την πληρωμή τους. 

Εισηγείται στο Δ.Σ. με τη συνεργασία του αρμοδίου 
γραφείου για θέματα που σχετίζονται με τη λειτουργία 




14674 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των προγραμμάτων άθλησης, των αθλητικών εκδηλώσε¬ 
ων, της διεξαγωγής αγώνων σε τοπικό και υπερτοπικό 
επίπεδο. 

Έχειτην ευθύνη υποβολής των προτάσεων υλοποίησης 
αθλητικών προγραμμάτων, στη Γ.Γ.Α. ή σε οποιοδήποτε 
άλλο φορέα και παρακολουθεί σε περίπτωση έγκρισής 
τους την υλοποίηση αυτών αποστέλλοντας τα σχετικά 
προς το γραφείο φυσικής αγωγής και λοιπούς εμπλεκό¬ 
μενους φορείς έγγραφα. 

Έχει την ευθύνη συντονισμού όλων των εκδηλώσεων 
μαζικού σχολικού ή σωματειακού αθλητισμού που πραγ¬ 
ματοποιεί ο Αθλητικός Οργανισμός κατά τη διάρκεια του 
έτους. 

Είναι αρμόδιος για την ορθή χρήση των αθλητικών χώ- 
ρωντου Δήμου, καταρτίζοντας τα προγράμματα λειτουρ¬ 
γίας αυτών. 

Επιμελείται των τεχνικών παρεμβάσεων που σχετίζο¬ 
νται με την αθλητική υποδομή του Αθλητικού Οργανισμού 
και εισηγείται στις αρμόδιες υπηρεσίες του Δήμου θέμα¬ 
τα που σχετίζονται με τη βελτίωση, συντήρηση και κατα¬ 
σκευή αθλητικών χώρων. 

β) Γραφείο λειτουργίας αθλητικών ακαδημιών και επί¬ 
βλεψης αθλητικών χώρων 

Αναλαμβάνει την φροντίδα λειτουργίας των ακαδημιών 
ενόργανης, ρυθμικής γυμναστικής, μπάσκετ, βόλλευ, 
χάντ-μπωλ, τένις παιδιών και ενηλίκων, αθλοπαιδιών, γυ¬ 
μναστικής γυναικών κ.λ.π. αθλητικών προγραμμάτων. 

Εξυπηρετεί τους δημότες που ενδιαφέρονται να αθλη- 
θούν πραγματοποιώντας τις εγγραφές των δημοτών ανά 
τμήμα. 

Παρακολουθεί τις πραγματοποιούμενες ανά κέντρο 
ώρες άθλησης ενημερώνοντας τον προϊστάμενο για τυ¬ 
χόν απουσίες γυμναστών, αναπληρώσεις ωρών, και φρο¬ 
ντίζει για την καθημερινή σωστή λειτουργία των τμημά¬ 
των άθλησης διοχετεύοντας στους γυμναστές το απαι- 
τούμενο υλικό. 

Τηρεί φάκελο με τους απασχολούμενους ανά κέντρο 
γυμναστές, τα προγράμματα άθλησης ανά χώρο και το 
αθλητικό υλικό που τους αναλογεί. 

Παρακολουθεί με το μηχανογραφημένο πρόγραμμα 
λειτουργίας των ακαδημιών, την κίνηση των αθλουμένων. 

Φροντίζει για την επίβλεψη των αθλητικών χώρων που 
χρησιμοποιεί ο Αθλητικός Οργανισμός, την συντήρησή 
τους και την αποκατάσταση τυχόν ζημιών. 

Επιμελείται και την καθαριότητα των χώρων αυτών κα¬ 
ταρτίζοντας και επιτηρώντας το πρόγραμμα καθαριότη¬ 
τας αυτών. 

γ) Γ ραφείο διοργάνωσης εκδηλώσεων, Δημ. Σχέσεων 
και Τύπου 

Ενημερώνει τους δημότες για την αποστολή του Νομι¬ 
κού Προσώπου τις υπηρεσίες που προσφέρει καιτοντρό- 
πο λειτουργίας του. 

Φροντίζει για την υλοποίηση των αθλητικών εκδηλώσε¬ 
ων, αγώνων την σύνταξη και έκδοση των σχετικών ενημε¬ 
ρωτικών εντύπων. 

Εξυπηρετεί τους αθλητικούς συλλόγους της πόλης τη¬ 
ρώντας φάκελο αλληλογραφίας με καθέναν από αυτούς 

Έχει την ευθύνη συνεργασίας με όλους τους εμπλεκό¬ 
μενους με τον Αθλητισμό φορείς της πόλης, τα αθλητικά 
σωματεία ή φορείς της πολιτείας που ασχολούνται με τον 
αθλητισμό. 


Τηρεί κατάλογο με ονόματα και διευθύνσεις οργανώσε¬ 
ων, σωματείων, προσωπικοτήτων που ασχολούνται με 
τον Αθλητισμό. 

Επίσης μεριμνά για την απονομή τιμητικών διακρίσεων 
σε αθλητές & σωματεία. Διοργανώνει συνεντεύξεις τύπου 
της διοίκησης όταν αυτό κρίνεται χρήσιμο από το Δ.Σ. του 
Οργανισμού. Εκδίδει τα απαραίτητα δελτία τύπου τηρώ¬ 
ντας σχετικό αρχείο. 

Τηρεί φωτογραφικό αρχείο καθώς και αρχείο των δρα¬ 
στηριοτήτων του Αθλητικού Οργανισμού. 

Άρθρο 10ο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Αθλητικού Ορ¬ 
γανισμού Δήμου Κορυδαλλού το ύψος της οποίας δεν 
μπορεί να προσδιορισθεί για το τρέχον οικονομικό έτος 
και για καθένα από τα επόμενα οικονομικά έτη, διότι δεν 
γνωρίζουμε πόσες και ποιες θέσεις θα καλυφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Οικονομικές προϋποθέσεις 

Συμπληρωματικά γνωρίζουμε στο Σώμα ότι πληρούνται 
οι οικονομικές προϋποθέσεις της παρ. 5 του άρθρου 8 
του Ν. 2307/95 που έχουν ως εξής: για τη σύσταση κάθε 
νέας τακτικής θέσης θα πρέπει ο μέσος όρος των τακτι¬ 
κών εσόδων των δύο τελευταίων ετών να είναι διπλάσιος 
του ποσού στα οποία ανέρχεται η ετήσια δαπάνη του βα¬ 
σικού μισθού του καταληκτικού κλιμακίου των προτεινό- 
μενων θέσεων, πολλαπλασιαζόμενης της δαπάνης επί 
δύο. 

Παραθέτουμε πιο κάτω αναλυτικό υπολογισμό της ετή¬ 
σιας τακτικής δαπάνης όλων των νέων θέσεων που προ- 
βλέπονται στον Ο.Ε.Υ. του Αθλητικού Οργανισμού 


Κλάδος 

Ειδικού 

Προσωπικού 

βασικός 

μισθός 

δαπάνη 

κατ’ 

άτομο 

αριθ. 

νέων 

θέσεων 

μηνιαία 

δαπάνη 

ετήσια 

δαπάνη 

Π.Ε. 1 

ΔΙΟΙΚ. ΟΙΚΟΝ. 

221.500 

3.101.000 

1 

221.500 

3.101.00 

Π.Ε.10 Κ.Φ.Α. 

221.500 

3.101.000 

2 

443.000 

6.202.000 

Δ.Ε.1 ΔΙΟΙΚ. 

190.500 

2.667.000 

3 

571.500 

8.001.000 

Υ.Ε.1 

165.700 

2.319.800 

2 

331.400 

4.639.600 


Γ ενικό σύνολο ετήσιας δαπάνης νέων θέσεων: 21.943.600 

21.943.600X2 43.887.200 

Τα τακτικά έσοδα του έτους 1998ήταν 100.000.000 
Τα τακτικά έσοδα του έτους 1999ήταν 100.000.000 

200.000.000 δια δύο (2) 

μέσος όρος τακτικών εσόδων 100.000.000 
Όπως φαίνεται το σύνολο της ετήσιας δαπάνης των νέ¬ 
ων θέσεων πολλαπλασιαζόμενο επί 2 δεν υπερβαίνει το 
μέσο όρο τωντακτικών εσόδωντων δυο τελευταίων ετών. 
Επομένως υπάρχει η οικονομική προϋπόθεση για τη σύ¬ 
σταση των νέων οργανικών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιουλίου 2003 

Ο Γ ενικός Γ ραμματέας Περιφέρειας 
Μ. ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




